Richard Oribe

Richard Oribe Lumbreras (Donostia, Gipuzkoa, 1974ko otsailaren 22a) igerilari paralinpiko euskalduna da. Oso gazte hasi zen igeriketan, jaiotzatik duen buru elbarritasuna tratatzeko asmoz, eta Donostian Aspacek duen Dordoka taldearekin hasi zen lehiaketetan parte hartzen. 1998/1999 denboraldiaz geroztik Donostiako Konporta Kirol Elkarteko kidea da, eta Javier de Aymerich zuzendari teknikoarekin entrenatzen du.

Oribek kirol lorpenen zerrenda handia du. Atlantako Paralinpiar Jokoetan (1996), urrezko hiru domina eta munduko bi errekor erdietsi zituen, eta 50, 100 eta 200 metroko crawl estiloko proban eta 4 x 50 crawl estiloko proban zilarrezko dominak lortu zituen. Espainiako txapelketetan 100 domina baino gehiago irabazi ditu. 1997. urteko Europako txapelketan urrezko bi domina eta zilarrezko bat irabazi zituen. 1999. urtekoan, berriz, lau urrezko domina irabazi zituen, eta 2004. urteko Atenasko Paralinpiar Jokoetan urrezko, zilarrezko eta brontzezko bana. 2006ko Europako Txapelketan, berriz, hiru urrezko domina lortu zituen.

 Kirol lorpenak 
Joko paralinpikoetan guztira 16 domina jaso ditu: 8 urre, 6 zilar eta 2 brontze. Munduko txapelketan 22 domina lortu ditu: 12 urre, 7 zilar eta 3 brontze. Nazioarteko lehiaketetan 135 domina lortu ditu. Estilo libreko 50, 100, 200 y 400 metroko probetan mundu mailako markak hautsi ditu 48 aldiz.
 Txapelketa  Egoitza  Urtea  EmaitzakParalinpiar JokoakLondres2012 2 20px20pxParalinpiar JokoakBeijing2008 4 20px20px20px20pxMunduko TxapelketaDurban20064 20px20px20px20pxEuropako TxapelketaBerlin20063 20px20px20pxEuropako TxapelketaBerlin20054 20px20px20px20pxParalinpiar JokoakAtenas2004 3 20px20px20pxMunduko TxapelketaMar del Plata2002 4 20px20px20px20pxEuropako TxapelketaStockholm2001 4 20px20px20px20pxParalinpiar JokoakSydney2000 4 20px20px20px20pxEuropako TxapelketaAlemania19995 20px20px20px20px20pxMunduko TxapelketaZeelanda Berria1998 5 20px20px20px20px20pxEuropako TxapelketaBadajoz1997 5 20px20px20px20px20pxParalinpiar JokoakAtlanta1996 4 20px20px20px20pxEuropako TxapelketaPerpignan1995 4 20px20px20px20pxParalinpiar JokoakBartzelona1992 -

 Sariak eta omenaldiak 
 1996. urtean, Gipuzkoako Prentsa Elkarteak Kirolari hoberenari saria eman zion Richard Oriberi.
 2007an Donostiako Udalak Hiritar Merituari ematen duen domina eskaini zion.
 2008ko Kirolari Onenaren Euskadi Saria jaso zuen, Leire Olaberria txirrindulariarekin batera.
 2009an, kirol merezimenduzko domina jaso zuen Espainiako erregeak emanda.
 2011n Lausanan, Suitzan, "Jolas Garbiko ibilbidearen" saria eman zioten.
 2011n Euskal Kirolariaren Saria eman zion Ramon Rubial Fundazioak eman zion
 2018ko Urrezko Danborra eman zion Donostiako udalak, 66153 hiritar donostiarrek emandako botoei esker.
 Gainera, euskal kirolari hoberena edo gipuzkoakoa izateagatik hainbat sari eta omenaldi jaso izan ditu.

 Erreferentziak 

 Kanpo estekak 
 Webgune ofiziala 

Kategoria:Donostiako kirolariak
Kategoria:Euskal Herriko gizon igerilariak
Kategoria:Igerilari paralinpikoak
Kategoria:1992ko Udako Paralinpiar Jokoetako parte-hartzaileak
Kategoria:1996ko Udako Paralinpiar Jokoetako parte-hartzaileak
Kategoria:2000ko Udako Paralinpiar Jokoetako parte-hartzaileak
Kategoria:2004ko Udako Paralinpiar Jokoetako parte-hartzaileak
Kategoria:2008ko Udako Paralinpiar Jokoetako parte-hartzaileak
Kategoria:2012ko Udako Paralinpiar Jokoetako parte-hartzaileak